CELEX: 32009B0665
Language: fi
Date: 2009-04-23 00:00:00
Title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä eurooppalaisen GNSS-järjestelmän valvontaviranomaisen talousarvion toteuttamisesta varainhoitovuonna 2007

26.9.2009   
            
            
               FI
            
            
               Euroopan unionin virallinen lehti
            
            
               L 255/162
            
         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä eurooppalaisen GNSS-järjestelmän valvontaviranomaisen talousarvion toteuttamisesta varainhoitovuonna 2007
   (2009/665/EY)
   EUROOPAN PARLAMENTTI, joka
   
               —
            
            
               ottaa huomioon eurooppalaisen GNSS-järjestelmän (1) valvontaviranomaisen lopullisen tilinpäätöksen varainhoitovuodelta 2007 (2),
            
         
               —
            
            
               ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2007 sekä viranomaisen vastaukset (3),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 185 artiklan,
            
         
               —
            
            
               ottaa huomioon eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetun neuvoston asetuksen (EY) N:o 1321/2004 (5) ja erityisesti sen 12 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0164/2009),
            
         
               1.
            
            
               myöntää eurooppalaisen GNSS-järjestelmän valvontaviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2007;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman eurooppalaisen GNSS-järjestelmän valvontaviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Hans-Gert PÖTTERING
      
      
         
            Pääsihteeri
         
         Klaus WELLE
      
   
   
      (1)  Global Navigation Satellite System, maailmanlaajuinen satelliittinavigointijärjestelmä.
   
      (2)  EUVL C 278, 31.10.2008, s. 38.
   
      (3)  EUVL C 311, 5.12.2008, s. 107.
   
      (4)  EYVL L 248, 16.9.2002, s. 1.
   
      (5)  EUVL L 246, 20.7.2004, s. 1.
   
      (6)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä eurooppalaisen GNSS-järjestelmän valvontaviranomaisen talousarvion toteuttamisesta varainhoitovuonna 2007
   EUROOPAN PARLAMENTTI, joka
   
               —
            
            
               ottaa huomioon eurooppalaisen GNSS-järjestelmän (1) valvontaviranomaisen lopullisen tilinpäätöksen varainhoitovuodelta 2007 (2),
            
         
               —
            
            
               ottaa huomioon tilintarkastustuomioistuimen kertomuksen eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2007 sekä viranomaisen vastaukset (3),
            
         
               —
            
            
               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),
            
         
               —
            
            
               ottaa huomioon EY:n perustamissopimuksen ja erityisesti sen 276 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (4) ja erityisesti sen 185 artiklan,
            
         
               —
            
            
               ottaa huomioon eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetun neuvoston asetuksen (EY) N:o 1321/2004 (5) ja erityisesti sen 12 artiklan,
            
         
               —
            
            
               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6) ja erityisesti sen 94 artiklan,
            
         
               —
            
            
               ottaa huomioon työjärjestyksen 71 artiklan ja liitteen V,
            
         
               —
            
            
               ottaa huomioon talousarvion valvontavaliokunnan mietinnön (A6-0164/2009),
            
         
               A.
            
            
               ottaa huomioon, että tilintarkastustuomioistuin ilmoitti, ettei se voinut antaa lausumaa eurooppalaisen GNSS-järjestelmän valvontaviranomaisen tilinpäätöksestä varainhoitovuodelta 2007, ja huomautti, että Galileo-hankkeen koko rakennetta tarkistettiin vuonna 2007 ja että viranomaisen tilinpäätös laadittiin hauraassa oikeudellisessa ympäristössä,
            
         
               B.
            
            
               toteaa, että tilintarkastustuomioistuin ilmoitti samanaikaisesti, että tilien perustana olevat toimet ovat lailliset ja asianmukaiset,
            
         
               C.
            
            
               toteaa, että viranomaisesta tuli rahoituksen suhteen autonominen vuonna 2006,
            
         
               D.
            
            
               toteaa, että tilintarkastustuomioistuin antoi myönteisen tarkastuslausuman kertomuksessaan viranomaisen tilinpäätöksestä varainhoitovuodelta 2006,
            
         
               E.
            
            
               ottaa huomioon, että parlamentti myönsi 22. huhtikuuta 2008 eurooppalaisen GNSS-järjestelmän valvontaviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2006 (7),
            
         
               1.
            
            
               toteaa tilintarkastustuomioistuimen vuosikertomuksesta, että viranomaisen lopullinen talousarvio varainhoitovuodelle 2007 oli 436 500 000 euroa, ja varainhoitovuodelle 2006 se oli 7 000 000 euroa; huomauttaa, että vuoden 2007 talousarvio rahoitettiin pääasiassa komission myöntämillä tuilla (toimintatukea 7 600 000 euroa ja toimintavaroja 194 500 000 euroa), siirroilla Galileo-yhteisyritykseltä ja kolmansien maiden maksuosuuksilla;
            
         
               2.
            
            
               panee merkille tilintarkastustuomioistuimen huomautuksen, että viranomaisen käyttöön asetettiin tosiasiassa huomattavasti vähemmän määrärahoja (210 000 000 euroa), mikä johtui viivästyksistä Galileo-ohjelmassa;
            
         Epätäydellinen tarkastuslausuma tileistä
   
               3.
            
            
               on pahoillaan siitä, että tilintarkastustuomioistuin ei voinut antaa lausumaa viranomaisen lopullisesta tilinpäätöksestä varainhoitovuodelta 2007; panee merkille tilintarkastustuomioistuimen selityksen, jonka mukaan tilinpäätös varainhoitovuodelta 2007 laadittiin ja tilintarkastustuomioistuin suoritti tarkastuksensa, kun Galileo-hanketta ja viranomaisen roolia oltiin tarkastamassa ja kun uusi lainsäädäntökehys ei vielä ollut valmis, etenkin mitä tulee hankkeen varojen hallinnointiin ja omistajuuteen;
            
         
               4.
            
            
               ottaa huomioon, että tällä välin tuli voimaan asetus (EY) N:o 683/2008 (8); huomauttaa, että kyseisen asetuksen nojalla komissio on Galileo- ja EGNOS (9) -ohjelmien hallinnoija ja yhteisö kaiken ohjelmissa luodun tai kehitetyn aineellisen ja aineettoman omaisuuden omistaja;
            
         
               5.
            
            
               toteaa, että viranomainen laatii tilinpäätöksensä varainhoitovuodelta 2008 uuden lainsäädäntökehyksen puitteissa;
            
         
               6.
            
            
               kehottaa tilintarkastustuomioistuinta arvioimaan kertomuksessa viranomaisen tilinpäätöksestä varainhoitovuodelta 2008, kuinka hyvin tilien epävarmuustekijät on korjattu;
            
         Talousarvion toteuttaminen
   
               7.
            
            
               on huolissaan siitä, että tilintarkastustuomioistuin löysi talousarvion toteutuksesta seuraavat puutteet: määrärahojen käyttöaste jäi operatiivisten toimintojen kohdalla alhaiseksi (63 prosenttiin maksusitoumusten ja 51 prosenttiin maksujen osalta); viranomaisen työohjelma ja talousarvio eivät niveltyneet selkeästi toisiinsa; varojen siirtoja ei perusteltu eikä dokumentoitu asianmukaisesti; perintämääräysten kirjaaminen talousarviotileille viivästyi toistuvasti; talousarvion toteuttaminen esitettiin epäjohdonmukaisesti;
            
         
               8.
            
            
               toteaa, että viranomainen suoritti suuren määrän siirtoja poikkeuksellisen talousarviotilanteen vuoksi ja toimintatalousarvioon tehtiin 50 prosentin varaus;
            
         
               9.
            
            
               kehottaa viranomaista ilmoittamaan toimista, jotka on toteutettu tilintarkastustuomioistuimen talousarvion toteuttamista koskeneiden huomautusten perusteella, sekä saavutetuista tuloksista selvityksessään talousarvio- ja varainhallinnosta varainhoitovuodelta 2008;
            
         Galileo- ja EGNOS-hankkeiden varoihin liittyvät epävarmuustekijät
   
               10.
            
            
               panee Galileo-hankkeen varojen osalta merkille tilintarkastustuomioistuimen arvostelun, jossa todetaan, että viranomainen ei kyennyt toimittamaan riittäviä tietoja tileistään, koska Euroopan avaruusjärjestön hallussa olevista varoista ei ollut laadittu luetteloa vuoden 2007 loppuun mennessä;
            
         
               11.
            
            
               panee merkille viranomaisen tilintarkastustuomioistuimelle antaman vastauksen, jossa se kertoi, että näitä varoja hallinnoi Euroopan avaruusjärjestö eikä viranomainen 31. joulukuuta 2007;
            
         
               12.
            
            
               panee EGNOS-hankkeen varojen osalta merkille tilintarkastustuomioistuimen arvostelun, jonka mukaan hankkeen omaisuuseristä ei ollut tarkkaa ajantasaista luetteloa eikä niiden arvo ilmennyt viranomaisen tileistä;
            
         
               13.
            
            
               panee merkille viranomaisen vastauksen, jonka mukaan EGNOS-hankkeen varat olivat 31. joulukuuta 2007 edelleen Euroopan avaruusjärjestön hallinnoimia; panee lisäksi merkille viranomaisen toiminnanjohtajan vastauksista parlamentille, että vuonna 2008 tapahtui merkittävää edistystä, koska EGNOSin investoijat sopivat varojen siirtoa koskevista ehdoista;
            
         
               14.
            
            
               huomauttaa, että asetuksen (EY) N:o 683/2008 nojalla yhteisö on Galileo- ja EGNOS-hankkeiden omaisuuden omistaja; toteaa, että näiden varojen siirtämisprosessi viranomaiselta komissiolle, joka toimii omistajan roolissa yhteisön puolesta, alkoi joulukuussa 2008;
            
         
               15.
            
            
               kehottaa viranomaista tekemään kaikkensa Galileo- ja EGNOS-hankkeiden varoja koskevan tilanteen selvittämiseksi tilinpäätöksessään varainhoitovuodelta 2008;
            
         
               16.
            
            
               kehottaa komissiota, jolle Galileo- ja EGNOS-hankkeiden varoja parhaillaan ollaan siirtämässä, harkitsemaan tilintarkastustuomioistuimen huomautuksia ja varmistamaan, että tämä omaisuus on asianmukaisesti kirjattu tileihin;
            
         
               17.
            
            
               panee merkille tilintarkastustuomioistuimen huomautuksen siitä, että Galileo-hankkeen vaiheessa, joka koskee järjestelmän validointia kiertoradalla, aiheutuvat kustannukset olisi jaettava tasan Euroopan avaruusjärjestön ja EU:n välillä ja että EU on kuitenkin maksanut noin 114 000 000 euroa enemmän kuin Euroopan avaruusjärjestö; toteaa, että tilintarkastustuomioistuimen mukaan tämän ennakkorahoituksen olisi pitänyt käydä ilmi viranomaisen tileistä;
            
         
               18.
            
            
               toteaa, että viranomainen ei ole asiasta tilintarkastustuomioistuimen kanssa samaa mieltä ja se myönsi vain 53 200 000 euron ennakkomaksut;
            
         Viranomaisen rooli Galileo-yhteisyrityksen lakkauttamisessa
   
               19.
            
            
               muistuttaa, että viranomainen otti vastuulleen kaikki Galileo-yhteisyrityksen toiminnot ja varat 1. tammikuuta 2007 alkaen;
            
         
               20.
            
            
               on huolestunut tilintarkastustuomioistuimen kriittisistä huomioista siitä, kuinka tietyt varat siirrettiin Galileo-yhteisyritykseltä viranomaiselle ja kirjattiin viranomaisen tileihin;
            
         
               21.
            
            
               toteaa, että viranomainen vastasi tilintarkastustuomioistuimelle hyvin yksityiskohtaisesti ja oli eri mieltä monista tilintarkastustuomioistuimen huomautuksista;
            
         
               22.
            
            
               katsoo, että vastuuvapauden myöntävän viranomaisen on tutkittava perin pohjin Galileo-yhteisyrityksen lakkauttaminen tilintarkastustuomioistuimen tarkastuksen tulosten perusteella, mukaan lukien viranomaisen rooli asiassa;
            
         
               23.
            
            
               panee merkille, että tilintarkastustuomioistuin on parhaillaan toteuttamassa tarkastusta Galileo-hankkeen hallinnoinnista ja hankkeen vaiheesta, joka koskee järjestelmän validointia kiertoradalla; kehottaa tilintarkastustuomioistuinta kiinnittämään erityistä huomiota siihen, kuinka viranomainen on ottanut vastuulleen Galileo-yhteisyrityksen toiminnot ja varat, ja pitää myönteisenä tilintarkastustuomioistuimen aikomusta julkaista tarkastuksen tulokset erityiskertomuksessa ennen vuoden 2009 kesätaukoa;
            
         
               24.
            
            
               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (10).
            
         
      (1)  Global Navigation Satellite System, maailmanlaajuinen satelliittinavigointijärjestelmä.
   
      (2)  EUVL C 278, 31.10.2008, s. 38.
   
      (3)  EUVL C 311, 5.12.2008, s. 107.
   
      (4)  EYVL L 248, 16.9.2002, s. 1.
   
      (5)  EUVL L 246, 20.7.2004, s. 1.
   
      (6)  EYVL L 357, 31.12.2002, s. 72.
   
      (7)  EUVL L 88, 31.3.2009, s. 262.
   
      (8)  Euroopan parlamentin ja neuvoston asetus (EY) N:o 683/2008, annettu 9. heinäkuuta 2008, eurooppalaisten satelliittinavigointiohjelmien (EGNOS ja Galileo) toteuttamisesta (EUVL L 196, 24.7.2008, s. 1).
   
      (9)  European Geostationary Navigation Overlay System, Euroopan geostationaarinen navigointilisäjärjestelmä.
   
      (10)  Katso tämän virallisen lehden sivu 206.